cyanic-selkie/wikianc huggingface dataset:
চার্চগেট স্টেশন
প্রাথমিককাল
চার্চগেট নামটি স্টেশনের ঠিক পর্শের রোড চার্চ গেট স্ট্রিটের নামানুসারে রখা হয়েছে। এই স্টেশনটি পশ্চিম রেল তথা মুম্বাই উপনগরীয় রেলের প্রথম স্টেশন।
ভারতে প্রথম রেল ১৮৫৩ সালে চালু হয় এবং তার দুইবছর পরে ১৮৫৫ সালে বোম্বাই বড়োদা রেল চালু করা হয়। প্রথমত চার্চগেট থেকে অঙ্কলেশ্বর ও উত্তরণ পর্যন্ত ২৯ মাইল রেলপথ শুরু করা হয়।
বর্তমানকাল
বর্তমানে এটি মুম্বাইয়ের ব্যস্ততম স্টেশনগুলির একটি যেখানে প্রতি মিনিটে ট্রেন আসাযাওয়া করে। পশ্চিম রেলের সদরদপ্তর এখানেই অবস্থিত। মুম্বাইতে স্থানীয় ট্রেনের বগি সংখ্যা ১২ থেকে বাড়িয়ে ১৫ করার জন্য স্টেশনের প্লাটফর্মগুলির দৈর্ঘ্য বৃদ্ধি করা হয়েছে ২০১০ সালে।
২৮ জুন ২০১৫ সালে চয়র্চগেট স্টেশনে একটি ট্রেন প্লাটফর্মের শেষে এসে ধাক্কা দেই; এই দুর্ঘটনায় ৫ জন যাত্রি জখম হন।
হাফেজ
কুরআনের হাফেজ বা হাফিজ (حافظ), এর বাংলা প্রতিশব্দ রক্ষক। তবে হাফেজ বলতে বুঝানো হয় যার সমস্ত কোরআন ৩০ পাড়া মুখস্থ আছে। হাফিজা হাফেজ শব্দের স্ত্রীলিঙ্গ।
ইতিহাস
নবী হযরত মুহাম্মদ (সা.) ৭ম শতাব্দীতে এমন এক আরবে বসবাস করতেন যেখানে খুব কম মানুষই শিক্ষিত ছিলেন। আরবরা তাদের ইতিহাস, বংশবিস্তার এবং কবিতা কণ্ঠস্থ করে রাখতো। মুসলিমরা বিশ্বাস করে যে যখন মুহাম্মদ সা. কুরআনের আয়াতগুলো বলতেন, তখন সাহাবিরা সেগুলো মুখস্থ করে ফেলতেন। মুহাম্মাদ সা. এর মৃত্যুর পরেও প্রায় ১০-১৫০০০ হাফেজ ছিলো বলে ধারণা করা হয়, যা কুরআনের সত্যতা প্রমাণ করে।
সঠিকভাবে লিখার কোন পদ্ধতি না থাকায়, লিখার চেয়ে মুখস্থ উৎসই বেশি নির্ভরযোগ্য ছিলো সে সময়। সেসময় হাফেজদেরকে তেলওয়াতকারী বা আবৃত্তিকারী হিসেবেও খুব সম্মান করা হতো এবং যারা পড়তে জানতো না তারা এভাবে কুরআনের দ্বারা হিদায়াতপ্রাপ্ত হতো।
নামকরণ
কোরআন হাদিস থেকে আলাদা। হাদিস মূলত মুহাম্মাদের ( সাল্লাল্লাহু আলাইহি ওয়া সাল্লাম ) কথা, ইঙ্গিত বা সমর্থনকে নির্দেশ করে।
যোগ্যতা
একজন হাফেজ হওয়ার জন্য পূর্ণ কুরআন মুখস্থ করা আবশ্যক।
সুনাম
সুনাম (ਸੁਨਾਮ) ভারতের পাঞ্জাব রাজ্যের সানগ্রুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩১ মিটার (৭৫৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে সুনাম শহরের জনসংখ্যা হল ৫১,০২৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে সুনাম এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
লুই র‍্যনো
লুই র‍্যনো (Louis Renault) (২১শে মে ১৮৪৩ – ৮ই ফেব্রুয়ারি ১৯১৮) একজন ফরাসি আইনজ্ঞ ও শিক্ষাবিদ ছিলেন। তিনি এর্নেস্তো তেওদরো মোনেতার সাথে একত্রে ১৯০৭ সালে শান্তিতে নোবেল পুরস্কার লাভ করেন।
র‍্যনো ফ্রান্সের ওতাঁ শহরে জন্মগ্রহণ করেন। ১৮৬৮ থেকে ১৮৭৩ সাল পর্যন্ত তিনি দিজোঁ বিশ্ববিদ্যালয়ে রোমান আইন ও বাণিজ্যিক আইনের অধ্যাপক ছিলেন। ১৮৭৩ থেকে ১৯১৮ সালে মৃত্যু অবধি তিনি প্যারিস বিশ্ববিদ্যালয়ের আইন অনুষদের অধ্যাপক ছিলেন; সেখানে ১৮৮১ থেকে আন্তর্জাতিক আইনের অধ্যাপনা করতেন। ১৮৯০ সালে তিনি পররাষ্ট্র মন্ত্রণালয়ে আইনি উপদেষ্টা হিসেবে নিয়োগ পান, যেখানে তিনি আন্তর্জাতিক আইনের আলোকে ফরাসি পররাষ্ট্রনীতি খতিয়ে দেখেন। এই পদে থেকে তিনি দুইটি হেগ সম্মেলন এবং লন্ডন নৌবাহিনী সম্মেলনে অংশগ্রহণ করেন।
২০২৩ ফিফা ক্লাব বিশ্বকাপ
২০২৩ ফিফা ক্লাব বিশ্বকাপ হবে ফিফা ক্লাব বিশ্বকাপের ২০ তম সংস্করণ আসর, এটি ছয়টি মহাদেশীয় কনফেডারেশনের বিজয়ীদের এবং সেইসাথে স্বাগতিক দেশের লিগ চ্যাম্পিয়নদের মধ্যে ফিফা- সংগঠিত একটি আন্তর্জাতিক ক্লাব ফুটবল টুর্নামেন্ট। টুর্নামেন্টটি ১২ থেকে ২২ ডিসেম্বর ২০২৩ পর্যন্ত সৌদি আরবে অনুষ্ঠিত হবে।
রিয়াল মাদ্রিদ ডিফেন্ডিং চ্যাম্পিয়ন।
আয়োজক নির্ধারণ
যদিও ২০২৫ সালের জন্য একটি বর্ধিত, চতুর্বার্ষিক ক্লাব বিশ্বকাপের পরিকল্পনা করা হয়েছে, ২০২৩ সালের ১৩ ফেব্রুয়ারি ফিফা নিশ্চিত করেছে যে একটি ২০২৩ টুর্নামেন্ট অনুষ্ঠিত হবে। সেই মাসের শুরুতে, ইউওএল স্পোর্টস রিপোর্ট করেছিল যে সৌদি আরব ২০২৩ এবং ২০২৪ ক্লাব বিশ্বকাপ টুর্নামেন্ট আয়োজন করতে আগ্রহী। ১৪ ফেব্রুয়ারি, ফিফা কাউন্সিল ২০২৩ সালের টুর্নামেন্টের আয়োজক হিসেবে সৌদি আরবকে নিশ্চিত করেছে।
যোগ্য দল
নোট
ম্যাচ
নোট
মসুলিপত্তনম লোকসভা কেন্দ্র
অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা মসুলিপত্তনম আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ কারণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ইতিহাস
মসুলিপত্তনম লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশ বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৭টি বিধানসভা কেন্দ্রই তফসিলী উপজাতিদের জন্য সংরক্ষিত নয়। মসুলিপত্তনম নির্বাচনী কেন্দ্রটি ২০০৮ এর সীমানির্দেশে বিধানসভা কেন্দ্র গুলি হলঃ-
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৫ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা:
মসুলিপত্তনম কেন্দ্রে বিজয়ী বর্তমান সংসদ ওয়াইএসআর কংগ্রেস পার্টি দলের সদস্য বালশোভরি বল্লভনেণী এবং প্রাক্তন সংসদ ছিলেন তেলুগু দেশম পার্টি দলের সদস্য কোনাকাল্লা নারায়ণ রাও।
জয়া ত্যাগরাজন
জয়া ত্যাগরাজন (১৯৫৬ সালে ভারতের তামিলনাড়ুর, কোয়েম্বাটুরে জন্মগ্রহণ করেছিলেন) হলেন একটি ঐতিহ্যবাহী ভারতীয় শিল্পী, যিনি তার তানজোর চিত্রকর্মের জন্য খ্যাতিমান।  জয়া মাদ্রাজ রাজ্যে জন্মগ্রহণ করেছিলেন যেখানে এই চিত্রগুলির সূত্রপাত হয়েছিল।
শিক্ষা
জয়া স্কুল অফ পেইন্টিংসের প্রগাঢ় অনুগামী এবং তাঁর বিভিন্ন প্রদর্শনী হল পুরানো তানজোর মাস্টারপিসগুলির পুনরূৎপাদন।
প্রদর্শনী
থাম্ব|নিউ ইয়র্কে, এপ্রিল ২০০৯, এশিয়া উদ্যোগের সূচনা অনুষ্ঠানে কনসাল জেনারেল জনাব প্রভু দয়াল এবং রাষ্ট্রদূত ফিলিপ তালবোটের সাথে জয়া তায়াগারাজন (একদম ডানদিকে) তাঁর প্রথম প্রদর্শনী ১৯৮০ সালে কালক্ষেত্র বিদ্যালয়ে এবং তারপরে ১৯৮১ সালে একটি প্রদর্শনী হয়। তিনি ১৯৮২ সালে ম্যাক্স মুলার ভবনে এবং ১৯৯২ সালের মে এবং ১৯৯৩ সালের আগস্টে নয়াদিল্লি র ত্রিবেণী আর্ট গ্যালারীতে সফল একক প্রদর্শনী করেছেন। ১৯৮৬ সালে নয়াদিল্লির ললিত কলা একাডেমি আয়োজিত কলা-মেলায় অংশ নিতে তাকে বলা হয়েছিল।
অল ইন্ডিয়া ফাইন আর্টস অ্যান্ড ক্রাফটস সোসাইটি ১৯৮৯ এবং ২০০০ সালে আয়োজিত ঐতিহ্যবাহী শিল্প প্রদর্শনীর জন্য জয়ার চিত্রকর্মগুলি নির্বাচিত হয়েছিল। তার রচনাগুলিও পুম্পুহার, তামিলনাড়ু এম্পোরিয়াম, নয়াদিল্লি জানুয়ারী এবং জুন ১৯৯২ এবং অক্টোবর ১৯৯৩ সালে অনুষ্ঠিত প্রদর্শনীর জন্য বাছাই করা হয়েছে।
জয়া তাঁর রচনাগুলির প্রদর্শনী করেছিলেন ১৯৯৯ সালের অক্টোবরে লন্ডনের ভারতের হাই কমিশনের নেহেরু সেন্টারে, সেন্ট ডেনিস পৌরসভা, রিইউনিয়ন দ্বীপ, শিল্প ও সংস্কৃতিতে ইন্দিরা গান্ধী কেন্দ্র, মরিশাস ১৯৯৭ এপ্রিল এবং অক্টোবর ১৯৯৭,১৯৯৮ সালে এএনজেড গ্রিন্ডলিজ ব্যাংক নয়াদিল্লিতে । ২০০২ সালে জয়া ভারতীয় দূতাবাস, ওয়াশিংটন ডিসিতে তাঁর কাজের একটি প্রদর্শনী পরিচালনা করেছিলেন। ২০০৬ সালে জয়পুরের জওহর কলা কেন্দ্রে তাঁর চিত্রকর্মগুলির একটি প্রদর্শনীও অনুষ্ঠিত হয়েছিল।
জয়ার কাজগুলি আজ ভারত এবং বিশ্বের অন্যান্য অংশে অনেকগুলি বাড়ি এবং কর্পোরেট অফিসগুলিতে গর্ব অনুভব করে।
সাগর দিঘী
সাগর দিঘী বিরামপুর উপজেলার একটি অতি প্রাচীন দিঘী হিসেবে পরিচিত। এটি বিরামপুর উপজেলার অন্যতম একটি দর্শনীয় স্থান।
অবস্থান
বিরামপুর উপজেলা সদর হতে ১২.০০ কি.মি. দূরে জোতবানী ইউ,পি অফিস হতে ৬ কিলোমিটার দক্ষিণে পাটনচড়া বাজার সংলগ্ন কসবা সাগরপুর গ্রামে এই দিঘীটি অবস্থিত।
ইতিহাস
বড় ও স্বচ্ছ পানির দিঘী হওয়ার কারণেই সাগর দিঘী নামকরণ করা হয়েছিল। কথিত আছে- ১৫০০ শতাব্দীর প্রথমাংশে তৎকালীন জমিদারগণ এই সাগর দিঘীতে গোসল করতো সম্ববত সেই সকল জমিদার কর্তৃকই খনন কৃত অপার সৌন্দর্যে ভরপুর এই দিঘী। সে সময়কার হিন্দু সম্প্রদায়ের অধিকাংশ লোক সাগর দিঘীতে তাদের বিভিন্ন পূজা দিয়ে থাকতো।
অন্যান্য স্থাপনা
দিঘী সংলগ্ন দক্ষিণে একটি ব্লুইচগেট, আমরুর বিলসহ আরও একটি ঐতিহ্যবাহী দিঘী রয়েছে যা ভাঙ্গা দিঘী নামে পরিচিত।
আল-নুকতাহ মসজিদ
আল-নুকতাহ মসজিদ ( مَسْجِد النُّقْطَة    - ড্রপের মসজিদ [ইমাম হুসেনের রক্তের] হলো  সিরিয়ার আলেপ্পোর জাওশান পর্বতে অবস্থিত একটি ঐতিহ্যবাহি মসজিদ। মসজিদের প্রধান বৈশিষ্ট্য হল একটি পাথরে মুসলমানদের ইমাম হুসেন ইবনে আলীর  রক্তে রঞ্জিত  আছে বলে বিশ্বাস করা হয়।
এছাড়াও জাওশান পর্বতে অবস্থিত এই মসজিদের কাছে একটি মাজার আছে যা মাশাদ আল-সিক্ত নামে পরিচিত (مشهد السقط   - গর্ভপাতের স্থান)। কারবালার বন্দীরা যখন আলেপ্পোর মধ্য দিয়ে যাচ্ছিল, তখন হুসাইনের স্ত্রী এখানে গর্ভপাত ঘটে। জন্মগ্রহণকারী শিশুটির নাম রাখা হয়েছিল মুহসিন।  এ শিশুটি এ স্থানে মারা গেলে এখানে সমাহিত করা হয়।
ঐতিহাসিক বিবরণ
ইয়াজিদের নির্দেশে কারবালার বন্দীদের দামেস্কে যাওয়ার পথে অনেক শহরের মধ্য দিয়ে নিয়ে যাওয়া হয়। যখন তারা আলেপ্পোর কাছাকাছিে এলো তখন সেখানে বসবাসকারী একজন খ্রিস্টান পাদরিহুসেনের মাথা থেকে আকাশের দিকে আলো নির্গত দেখতে পান। কাফেলাটি বিশ্রামের জন্য থামলে সন্ন্যাসী তাদের কাছে এসে জিজ্ঞাসা করেন যে, তিনি তার কাছে থাকা ১০,০০০ দিরহামের বিনিময়ে শুধু একরাতের জন্য মাথা নিতে পারেন কিনা? তারা রাজি হলে, সন্ন্যাসী মাথাটি নিয়ে একটি পাথরের উপর রাখেন। ফলে মাথা থেকে রক্ত পাহাড়ে পড়ে। সকালে মাথা ফিরিয়ে দিয়ে ইসলাম ধর্ম গ্রহণ করেন। ঘটনার এই সংস্করণটি মসজিদের মধ্যেই একটি ফলকে লেখা পাওয়া যায়।
সাম্প্রতিক ইতিহাস
১৯২০ সালে বাদশাহ ফয়সাল তার লোকদেরকে মসজিদে বারুদ রাখার নির্দেশ দিলে মসজিদটি বিস্ফোরণের শিকার হয়। চল্লিশ বছর পর ১৯৭০ সালে মসজিদের সংস্কারের কাজ শেষ হয়। মসজিদের বর্তমান ছাদ ১৯৯১ সালে নির্মিত হয়।
২০১৬-১৭ সালে হাজর-উল-নুকতেহ পাকিস্তানের করাচিতে ছিল। আল-নুকতেহ মসজিদের একজন প্রশাসনিকের লিখিত অনুমতি নিয়ে স্থানীয় পণ্ডিত ডঃ আম্বার তাজওয়ার করাচিতে নিজ বাসভবনে রাখেন। সীমিত জমায়েতের জন্য প্রদর্শন করা হয়।
ফুকুওকা
ফুকুওকা (জাপানি: 福岡市, ফুকুওকা শি; আ-ধ্ব-ব: [ɸɯ̥kɯoka̠ꜜɕi]) পূর্ব এশিয়ার দ্বীপরাষ্ট্র জাপানের দক্ষিণ-পশ্চিম প্রান্তে কিউশু দ্বীপে অবস্থিত একটি নগরী ও বন্দর। এটি দেশটির ষষ্ঠ বৃহত্তম নগরী, দ্বিতীয় বৃহত্তম বন্দর নগরী (ইয়োকোহামার পরে) ও "ফুকুওকা কেন" তথা ফুকুওকা জেলার প্রশাসনিক কেন্দ্র। শহরটি কিউশু দ্বীপের উত্তরভাগে জাপান সাগরের হাকাতা উপসাগরের দক্ষিণ উপকূল ধরে গড়ে উঠেছে। প্রাক্তন প্রতিবেশী হাকাতা শহরটিকে আধুনিক ফুকুওকার অঙ্গীভূত করে নেওয়া হয়েছে। প্রাচীনকাল থেকেই এটি একটি আন্তর্জাতিক বাণিজ্যকেন্দ্র। ফুকুওকা এলাকাটিকে দীর্ঘদিন ধরে জাপানের প্রবেশদ্বার হিসেবে বিবেচনা করা হয়, কেননা এটি জাপানের প্রধান চারটি দ্বীপের শহরগুলির মধ্যে এশিয়ার মূল ভূখণ্ডের সবচেয়ে নিকটবর্তী বড় শহর।
ফুকুওকা জাপানের চারটি প্রধান দ্বীপের মধ্যে তৃতীয় বৃহত্তম দ্বীপ কিউশু-র সবচেয়ে জনবহুল নগরী; ফুকুওকা-র ৬৫ কিলোমিটার উত্তর-পূর্বে অবস্থিত কিতাকিউশু শহরটি দ্বীপটির দ্বিতীয় সর্বোচ্চ জনবহুল নগরী। এটি জাপানের কেইহানশিন এলাকার পশ্চিমে অবস্থিত বৃহত্তম নগরী এবং মহানগর এলাকা। ১৯৭২ সালের ১লা এপ্রিল তারিখে সরকারী অধ্যাদেশ দ্বারা এটিকে একটি মনোনীত নগরীর (৫ লক্ষাধিক জনসংখ্যাবিশিষ্ট ও জেলা সরকারের মর্যাদাবিশিষ্ট নগরী) মর্যাদা প্রদান করা হয়। ২০১৫ সালের জনগণনা অনুযায়ী বৃহত্তর ফুকুওকা মহানগর এলাকাটিতে প্রায় ২৫ লক্ষ অধিবাসীর বাস ছিল, যার ফলে এটি টোকিও (তৌকিঔ), ওসাকা, নাগোইয়া ও কিয়োতো-র (কিয়ৌতৌ) পরে জাপানের ৫ম বৃহত্তম মহানগর এলাকা। শহরটি শিল্পঘন ফুকুওকা-কিতাকিউশু অঞ্চলের পশ্চিম অংশটি গঠন করেছে।
জাপানের ইতিহাসের জৌমন যুগেই (খ্রিস্টপূর্ব ১৪ হাজার থেকে ৩০০ অব্দ পর্যন্ত) এই অঞ্চলটিতে মানব বসতির প্রমাণ মিলেছে; এরপর এশিয়ার মূল ভূখণ্ড থেকে ধান চাষকারী কিছু বসতি স্থাপনকারী উত্তর কিউশু দ্বীপের ফুকুওকা এলাকায় আগমন করলে ইয়াইয়োই যুগ শুরু হয়। ইয়ামাতো আমলে ফুকুওকা শহরটি গুরুত্বপূর্ণ হয়ে উঠতে শুরু করে। আন্তঃসাংস্কৃতিক সংযোগের কারণে এবং কিয়োতো, ওসাকা এবং পরবর্তীতে এদো (টোকিও) শহরগুলির মতো জাপানের সামাজিক ও রাজনৈতিক কেন্দ্রগুলি থেকে তুলনামূলকভাবে অনেক দূরত্বে অবস্থিত হবার কারণে ফুকুওকাতে একটি স্বতন্ত্র স্থানীয় সংস্কৃতি এবং উপভাষার জন্ম হয়, যা আজ অবধি টিকে আছে।
২০১১ সালের জুলাই মাসে ফুকুওকা-র জনসংখ্যা কোবে শহরের জনসংখ্যাকে ছাড়িয়ে যায় ও ২০১৫ সালে ১৫ লক্ষ অধিবাসী নিয়ে এটি জাপানের ষষ্ঠ বৃহত্তম শহরে পরিণত হয় এবং এসময় ৭৯৪ খ্রিস্টাব্দে কিয়োতোর প্রতিষ্ঠার পর প্রথমবারের মতো কানসাই অঞ্চলের পশ্চিমপার্শ্বে অবস্থিত একটি নগরীর জনসংখ্যা কিয়োতোর জনসংখ্যাকে ছাড়িয়ে যায়।
ফুকুওকা বর্তমানে (২০২২ সালের তথ্য অনুযায়ী) জাপানের সবচেয়ে দ্রুত বর্ধনশীল নগরী এবং একটি আঞ্চলিক বাণিজ্যিক, শিল্প, প্রশাসনিক ও সাংস্কৃতিক কেন্দ্র। এখানে একটি সক্রিয় মৎস্য আহরণ বন্দর আছে। শহরটি রেলপথ ও সড়কপথের মাধ্যমে কিতাকিয়ুশু ও কিয়ুশু দ্বীপের পশ্চিমভাগের অন্যান্য শহরের সাথে ব্যাপকভাবে সংযুক্ত। এটি একটি স্বতন্ত্র শিনকানসেনের (দ্রুতগামী রেল পরিবহন ব্যবস্থার) সাথেও সংযুক্ত। হাকাতা রেলস্টেশন, হাকাতা বন্দর ও ফুকুওকা বিমানবন্দর নগরীর তিনটি প্রধান পরিবহন কেন্দ্র। বিমানবন্দর থেকে পাতালরেলে মাত্র ৫ মিনিটে নগরকেন্দ্রের হাকাতা রেলস্টেশনে পৌঁছানো যায়। ফুকুওকাতে ১৯১১ সালে প্রতিষ্ঠিত কিউশু বিশ্ববিদ্যালয়টিসহ বহুসংখ্যক বিশ্ববিদ্যালয় ও মহাবিদ্যালয় অবস্থিত। তাই ছাত্রছাত্রীবহুল এই নগরীর অধিবাসীরা জাপানের অন্যান্য শহরের তুলনায় বেশ নবীন। হাকাতা নিংইও নামের বিশদ ও বর্ণিল পোশাকপরিচ্ছদ পরিহিত দগ্ধমাটির যে পুতুলগুলি বেশিরভাগ জাপানি গৃহে শোভা পায়, সেগুলি এই ফুকুওকা শহরেই তৈরি করা হয়। এই পুতুলগুলির নির্মাণশিল্পটির ঐতিহ্য ৪০০ বছরের বেশি পুরনো।
যুক্তরাজ্যের মনোকল সাময়িকী ২০২২ সালে ফুকুওকাকে বিশ্বের ২২তম সর্বাধিক বাসযোগ্য নগরীর মর্যাদা দান করে। প্রতিবেদনটিতে এশিয়া মহাদেশের মধ্যে কেবল টোকিও, তাইপেই, কিয়োতো, সিউল ও সিঙ্গাপুর শহরগুলিকে ফুকুওকার চেয়ে বেশি বাসযোগ্য বলে গণ্য করা হয়। ফুকুওকা শহরের কাছেই সমুদ্রসৈকত ও পাহাড় অবস্থিত। নগরকেন্দ্রের বাণিজ্যিক এলাকাটিতে পুরাতন ভবনগুলির পরিবর্তন সাধন করে আধুনিক স্থাপত্যের নতুন নতুন সব বাণিজ্যিক ভবন গড়ে তোলা হয়েছে, যেগুলির নাম তেনজিন বিগ ব্যাং। ২০২০-এর দশকে এসে টোকিও ও নাগোইয়াকে ছাড়িয়ে বর্তমানে ফুকুওকাতেই জাপানের সবচেয়ে বেশি সম্ভাবনাময় নতুন ব্যবসা প্রতিষ্ঠানগুলি (স্টার্ট-আপ কোম্পানি) শুরু করা হচ্ছে। এটিকে তাই জাপানের "সিলিকন উপত্যকা" বলেও ডাকা হয়।
ব্যবস্থাদি বিজ্ঞান
ব্যবস্থাদি বিজ্ঞান (Systems science) জ্ঞানের একটি আন্তঃশাস্ত্রিক ক্ষেত্র যেখানে প্রকৃতি, সমাজ, প্রকৌশল, সংজ্ঞান, প্রযুক্তি এবং বিজ্ঞানের মধ্যে অবস্থিত সরল ও জটিল ব্যবস্থাসমূহের প্রকৃতি অধ্যয়ন করা হয়। ব্যবস্থাদি বিজ্ঞানীদের মতে বিশ্বকে ব্যবস্থাসমূহের একটি ব্যবস্থা হিসেবে অনুধাবন করা সম্ভব। এই ক্ষেত্রটির লক্ষ্য এমন একটি আন্তঃশাস্ত্রিক ভিত্তি নির্মাণ করা যেটিকে বিভিন্ন ধরনের জ্ঞানের শাখায় প্রয়োগ করা সম্ভব, যেমন মনোবিজ্ঞান, জীববিজ্ঞান, চিকিৎসাবিজ্ঞান, যোগাযোগ, ব্যবসায় ব্যবস্থাপনা, প্রযুক্তি, কম্পিউটার বিজ্ঞান, প্রকৌশল ও সামাজিক বিজ্ঞানসমূহ।
ব্যবস্থাদি বিজ্ঞানের পরিধির মধ্যে বিভিন্ন রৌপ বা বিধিবদ্ধ বিজ্ঞান যেমন জটিল ব্যবস্থাসমূহের গবেষণা, ব্যবস্থা পরিচালনা বিজ্ঞান (সাইবারনেটিক্‌স), পরিবর্তনশীল ব্যবস্থাদি তত্ত্ব, তথ্য তত্ত্ব, ভাষাবিজ্ঞান ও ব্যবস্থাদি তত্ত্ব অন্তর্ভুক্ত। প্রাকৃতিক ও সামাজিক বিজ্ঞান ও প্রকৌশলের বিভিন্ন ক্ষেত্রে এর প্রয়োগ রয়েছে, যেমন নিয়ন্ত্রণ তত্ত্ব, ব্যবস্থাদি নকশাকরণ, অভিযান-কর্মকাণ্ড গবেষণা, সামাজিক ব্যবস্থাদি তত্ত্ব, ব্যবস্থাদি জীববিজ্ঞান, ব্যবস্থার পরিবর্তনশীলতা, কর্মপরিবেশ বিদ্যা, ব্যবস্থাদি বাস্তুবিজ্ঞান, কম্পিউটার বিজ্ঞান, ব্যবস্থাদি প্রকৌশল ও ব্যবস্থাদি মনোবিজ্ঞান। ব্যবস্থাদি বিজ্ঞানে যে বিষয়গুলির উপরে জোর দেওয়া হয়, সেগুলির মধ্যে সামগ্রিক দৃষ্টিভঙ্গি, ব্যবস্থা ও এর পারিপার্শ্বিক পরিবেশের সাথে এর আন্তঃক্রিয়া এবং পরিবর্তনশীল আচরণের জটিল (প্রায়শ সূক্ষ্ম) পথগ্রহণ যেগুলি কখনও স্থিতিশীল (ফলে বলবর্ধক), আবার কখনওবা বিভিন্ন "সীমাস্থ শর্তাবলি" অত্যধিক অস্থিতিশীল (ফলে ধ্বংসাত্মক) হয়ে উঠতে পারে।
পৃথিবী-মাপের জীবমণ্ডল বা ভূমণ্ডলের পরিবর্তনশীলতা ধরনের সমস্যার গবেষণায় তাৎপর্যপূর্ণ অন্তর্দৃষ্টি প্রদান করা ব্যবস্থাদি বিজ্ঞানের একটি উদ্দেশ্যে।
তেত্রিশ দেবতা
তেত্রিশ দেবতা বা তেত্রিশ কোটি দেবতা হিন্দুধর্মে দেবতাদের প্রকারভেদ অনুযায়ী সমষ্টিবদ্ধ সংখ্যা। তেত্রিশ কোটি দেবতা বলে প্রচলিত দেবতাসমূহ প্রকৃতপক্ষে তেত্রিশ প্রকার গুণ সম্পন্ন বৈদিক দেবতাকে বোঝানো হয়। হিন্দুদের প্রধান ধর্মগ্রন্থ বেদ, শতপথ ব্রাহ্মণ সহ অন্যান্য ধর্মগ্রন্থেও এই দেবতাদের বিষয়ে ধারণা পাওয়া যায়।  পরবর্তীকালে এই তেত্রিশ দেবতা লোকমুখে "তেত্রিশ কোটি দেবতা" হিসেবে প্রচলিত হয়। তবে হিন্দুধর্মে কোনও নির্দিষ্ট সংখ্যক দেবতার ধারণার পরিবর্তে একই দেবতার একাধিক রূপ প্রচলিত।
বিবরণ
তেত্রিশ কোটি দেবতা সম্পর্কে বঙ্কিমচন্দ্র চট্টোপাধ্যায় তার “দেবতত্ত্ব ও হিন্দুধর্ম, অন্যান্য রচনাবলিতে” বলেছেন,
"হিন্দুর মুখে তো শুনি, হিন্দুর দেবতা তেত্রিশ কোটি। কিন্তু দেখি বেদে আছে দেবতা মোটে তেত্রিশটি।"
ভারতের প্রথম প্রামাণ্য ভাষাবিদ যাস্কাচার্যের মতে, বেদে দেবতাগণ তিন শ্রেণীতে বিভক্ত রয়েছে, যথা “মর্ত্যবাসী অগ্নি, শূণ্যবাসী বায়ু ও আকাশবাসী সূর্য"। এই তিন দেবতার ভিন্ন ভিন্ন কর্ম ও বিশেষণ নিয়ে অন্যান্য দেবগণের নামকরণ হয়েছে। বেদের প্রাচীনতম অংশ সংহিতায় তেত্রিশ দেবতার কথা বলা রয়েছে, ত্রিলোকে একাদশজন করে দেবতা রয়েছে। এরা হলেন দ্বাদশ আদিত্য (সূর্যের ১২টি বিশেষণ), একাদশ রুদ্র (বায়ুর ১১টি বিশেষণ), অষ্টবসু (অগ্নির ৮টি বিশেষণ) এবং বেদের ব্রাহ্মণ অংশে দুই অশ্বিন। শতপথ ব্রাহ্মণ এই ১২ জন আদিত্য, ১১ জন রুদ্র এবং ৮ জন বসু নিয়ে গঠিত ৩১ জন দেবতার একটি দল অন্তর্ভুক্ত করে, অপর দুইজন দেবতার মাধ্যমে ৩৩ জন পূরণ হয়, তবে সেই দুজন দেবতার পরিচয়ে ভিন্নতা দেখা যায়। বৃহদারণ্যক উপনিষদে দেবতার সংখ্যা বিষয়ে শাকল্যের প্রশ্নের উত্তরে ঋষি যাজ্ঞবল্ক্য প্রথমে তেত্রিশ, তারপর পর্যায়ক্রমে ছয়, তিন, দুই, অর্ধ্যর্ধ (দেড়) এবং সবশেষে এক বলে উত্তর দেন। বৃহদারণ্যক উপনিষদে যাজ্ঞবল্ক্য কর্তৃক ব্যাখ্যা করা ৩৩ বৈদিক দেবতাগণ হলেন - দ্বাদশ আদিত্য, একাদশ রুদ্র, অষ্টবসু, ইন্দ্র ও প্রজাপতি। এছাড়া ঋগ্বেদ     , যজুর্বেদ এবং অথর্ববেদেও তেত্রিশ প্রকার দেবতা বিষয়ে উল্লেখ পাওয়া যায়।
ঋগ্বেদে বলা হয়েছে,"ये देवासो दिव्येकादश स्थ पृथिव्यामध्येकादश स्थ । अप्सुक्षितो महिनैकादश स्थ ते देवासो यज्ञमिमं जुषध्वम् ॥११॥"
- ভাষ্যকার রমেশচন্দ্র দত্ত
"''দশপ্রাণ ও আত্মা নিয়ে গঠিত সৌরজগতে এগারোটি দেব রয়েছেন। একইভাবে এই পৃথিবীতে রয়েছে এগারটি আর জলেও রয়েছে এগারটি দেব। এরা দশ ইন্দ্রিয় এবং মন সৃষ্টি করেন। হে জ্ঞানীগণ! দেবতাদের জানুন এবং তারপরে যজ্ঞ ‍শুরু করুন।"
তেত্রিশ দেবতার তালিকা
হিন্দু ধর্মগ্রন্থে তেত্রিশ দেবতার নাম বৈচিত্র্যময়। এর মধ্য থেকে নিম্নে ভাগবত পুরাণ অনুসারে দ্বাদশ আদিত্য, ভাগবত পুরাণ অনুসারে একাদশ রুদ্র (প্রথম কলাম) ও মতান্তরে একাদশ রুদ্র (দ্বিতীয় কলাম), মহাভারত অনুসারে অষ্টবসু, এবং দুই অশ্বিন।
একাদশ রুদ্র
একাদশ রুদ্র (एकादश रुद्र) দ্বারা হিন্দু দেবতা রুদ্রের (শিব) অনুসারী এগারো দেবতাকে বোঝায়। তাদেরকে কখনও কখনও মরুত (শিবের পুত্রগণ) বলে উল্লেখ করা হয়ে থাকে এবং কখনও কখনও সম্পূর্ণ আলাদা রূপে উপস্থাপন করা হয়। বামন পুরাণসহ আরও কিছু গ্রন্থে একাদশ রুদ্রকে ঋষি কশ্যপ ও তার স্ত্রী অদিতির সন্তান হিসেবে উল্লেখ করা হয়েছে।
অষ্টবসু
অষ্টবসু (अष्टवसु) বলতে হিন্দুধর্মে প্রকৃতির মৌলিক দিকগুলি (পঞ্চভূত) এবং মহাজাগতিক প্রকৃতির প্রতিনিধিত্বকারী আটজন দেবতাগণকে বোঝায় যেমন: সূর্য, চন্দ্র (সোম) ইত্যাদি। তারা হলেন দক্ষের কন্যা ও ধর্মদেবের স্ত্রী বসুর সন্তান। কিছু পুরাণ ও রামায়ণে তাদেরকে ঋষি কশ্যপ ও অদিতির সন্তান এবং মহাভারতে মনু বা ব্রহ্মার সন্তান বলা হয়েছে। বসু শব্দের শাব্দিক অর্থ হলো 'উজ্জ্বল' ও 'ধন দানকারী'।
দুই অশ্বিন
দুই অশ্বিন (अश्विन्) বলতে সূর্য ও তার পত্নী শরণ্যু (সংজ্ঞা, সঞ্জনা বা সন্ধ্যা) এর দুইজন যমজ পুত্রকে বোঝানো হয়ে থাকে। তারা হলেন স্বাস্থ্য, চিকিৎসা, ভোর ও বিজ্ঞানের দেবতা। ঋগ্বেদে তাদেরকে তরুণ অশ্বারোহী, দুর্বলদের সহায়তাকারী রূপে উপস্থাপন করা হয়েছে। ঋগ্বেদ অনুসারে সূর্য ও সঞ্জনা অশ্বরূপে মিলিত হবার ফলে দুই অশ্বিনের জন্ম হয়। মহাভারত অনুসারে নকুল ও সহদেব দুই অশ্বিনের মানসপুত্র ছিলেন। তাদের নাম যথাক্রমে নাসত্য (জ্যৈষ্ঠ) ও দস্র (কনিষ্ঠ)।
বাংলাদেশ–রুয়ান্ডা সম্পর্ক
বাংলাদেশ–রুয়ান্ডা সম্পর্ক হল বাংলাদেশ ও রুয়ান্ডা রাষ্ট্রদ্বয়ের মধ্যকার দ্বিপাক্ষিক সম্পর্ক। দুটি রাষ্ট্রই নন-এলাইনড মুভমেন্ট, গ্রুপ অব ৭৭ এবং কমনওয়েলথ অব নেশনস সংস্থার সদস্য। কোনো রাষ্ট্রেরই স্থায়ী রাষ্ট্রদূত নেই।
ইতিহাস
১৯৯৪ সালে বাংলাদেশ সৈনিক ও স্থাস্থ্য কর্মকর্তাসহ মোট ৯০০ জন শান্তিরক্ষীকে রুয়ান্ডান গণহত্যাকালীন শান্তিরক্ষার জন্য রুয়ান্ডায় পাঠায়। মোট ৪০টি দেশ এ মিশনে অনুরূপ সহায়তা দিয়েছিল।
সম্প্রতি ২০১২ সালে বাংলাদেশ থেকে রুয়ান্ডায় একটি প্রতিনিধিদল পাঠানো হয়েছিল। ঐ সময় রুয়ান্ডা বাংলাদেশি ব্যবসায়ীদের কাছ থেকে বিনিয়োগ কামনা করে।
কেন্দ্রীয় আফ্রিকাতে রুয়ান্ডার অবস্থান, ফলে বাংলাদেশি ব্যবসায়ীদের কেন্দ্রীয় আফ্রিকাতে যাওয়া সহজতর করতে রুয়ান্ডা কৌশলগত দিক থেকেও আদর্শ।\
বাংলাদেশের তৈরি পোশাক, সিরামিক এবং ওষুধজাতীয় দ্রব্য রুয়ান্ডার বাজারে ভালো কদর পাচ্ছে।
যান্ত্রিক কৃষিক্ষেত্র, খাদ্য প্রক্রিয়াজাতকরণ, টেক্সটাইল, বস্ত্র, সিরামিক এবং জাহাজনির্মাণ শিল্পে বাংলাদেশের অভিজ্ঞতা রুয়ান্ডা অনুকরণ করতে চায় বলে জানিয়েছে।
২০১৫ সালে রুয়ান্ডা বাংলাদেশের সাথে শক্তিশালী সম্পর্ক গড়ে তোলার আশা প্রকাশ করে বলেছে, "বাণিজ্য ও বিনিয়োগ, টেক্সটাইল ও পাটশিল্প উন্নয়ন, অভিজ্ঞতা বিনিময়, প্রশিক্ষণ, আন্তর্জাতিক শান্তিরক্ষায় সামর্থ্য বিনির্মাণ" বিষয়ে তারা আগ্রহী। বাংলাদেশ রুয়ান্ডায় আনুষ্ঠানিক সফরের মাধ্যমে এ দুই দেশের মধ্যকার সম্পর্ক সুদৃঢ় করার ব্যাপারে আলোচনা করা হবে বলে জানায়।
যাদবপুর
যাদবপুর দক্ষিণ কলকাতার একটি পার্শ্ববর্তী অঞ্চল। অঞ্চলটি উত্তরে ঢাকুরিয়া, পশ্চিমে টালিগঞ্জ, পূর্বে সন্তোষপুর এবং দক্ষিণে গড়িয়া অঞ্চল দ্বারা পরিবেষ্টিত। এই অঞ্চলে মূলত মধ্যবিত্ত ও উচ্চবিত্ত মানুষেরা বসবাস করেন। এই অঞ্চলের প্রধান শিক্ষা প্রতিষ্ঠান হল যাদবপুর বিশ্ববিদ্যালয়।
ইতিহাস
১৮৭৬ সালে মহেন্দ্রলাল সরকার সম্পূর্ণ ব্যক্তিগত উদ্যোগে যাদবপুরে ইন্ডিয়ান অ্যাসোসিয়েশন ফর দ্য কালটিভেশন অব সায়েন্স নামক সাধারণ বিজ্ঞান গবেষণা সংস্থা প্রতিষ্ঠা করেছিলেন।
১৯০৬ সালে রাজা সুবোধচন্দ্র মল্লিক, ব্রজেন্দ্রকিশোর রায়চৌধুরী ইত্যাদির দানের টাকায় জাতীয় শিক্ষা পরিষদ স্বদেশী উদ্যোগে বিজ্ঞান ও প্রযুক্তির বিস্তারের জন্য যাদবপুরে বিভিন্ন শিক্ষাপ্রতিষ্ঠান স্থাপন করেছিল। বেঙ্গল টেকনিক্যাল ইনস্টিটিউট (বিটিআই) প্রথমদিকে মানিকতলায় প্রতিষ্ঠিত হলেও পরে যাদবপুরে স্থানান্তরিত করে হয়েছিল, যা তখন এক শান্ত শহরতলি এলাকা ছিল। পরে এর নাম কলেজ অফ ইঞ্জিনিয়ারিং অ্যান্ড টেকনোলজি রাখা হয়েছিল এবং ১৯৫৫ সালে এর নাম যাদবপুর বিশ্ববিদ্যালয় হয়েছিল।
১৯৮৪ সালে জানুয়ারিতে লাগু হওয়া কলকাতা পৌর প্রতিষ্ঠান আইন, ১৯৮০-এর ফলে যাদবপুর, দক্ষিণ শহরতলি এবং গার্ডেন রিচ পৌরসভা কলকাতা পৌরসংস্থার অন্তর্গত হয়েছিল, যার ফলে ওয়ার্ড সংখ্যা ১০০ থেকে ১৪১-এ বৃদ্ধি পেয়েছিল।
অনূর্ধ্ব-১৯ ক্রিকেট বিশ্বকাপ
আইসিসি অনূর্ধ্ব-১৯ ক্রিকেট বিশ্বকাপ (ICC Under-19 Cricket World Cup) বিভিন্ন দেশের জাতীয় ক্রিকেট দলের অনূর্ধ্ব-১৯ বছরের আন্তর্জাতিক ক্রিকেট প্রতিযোগিতাবিশেষ। ১৯৮৮ সালে অস্ট্রেলিয়ায় ক্রিকেটের অন্যতম অংশ হিসেবে সর্বপ্রথম অনুষ্ঠিত হয়েছিল। পরবর্তীতে ১৯৯৮ সাল থেকে দ্বি-বার্ষিকভিত্তিতে নিয়মিতভাবে অনুষ্ঠিত হয়ে আসছে। প্রতিযোগিতায় প্রধান নিয়ন্ত্রণকারী সংস্থা হিসেবে রয়েছে আইসিসি।
প্রথম প্রতিযোগিতায় মাত্র আট দল অংশ নেয়। কিন্তু পরবর্তী প্রতিযোগিতাগুলোয় ১৬-দলের অংশগ্রহণ ঘটে। অস্ট্রেলিয়া ও ভারত - প্রত্যেকেই তিনবার শিরোপা জয় করে। পাকিস্তান ২-বার এবং ইংল্যান্ড, দক্ষিণ আফ্রিকা, ওয়েস্ট ইন্ডিজ এবং বর্তমান চ্যাম্পিয়ন বাংলাদেশ ১-বার শিরোপা পায়। নিউজিল্যান্ড এবং শ্রীলঙ্কা চূড়ান্ত খেলায় অংশগ্রহণ করলেও শিরোপা জয়ে ব্যর্থ হয়। জুন, ২০১৬ সালে ভারতীয় ক্রিকেট নিয়ন্ত্রণ বোর্ড (বিসিসিআই) ঘোষণা করে যে, ভারতীয় খেলোয়াড়গণ প্রতিযোগিতায় বয়সের শর্তাদি পালন করলেও কেবলমাত্র একবারই অনূর্ধ্ব-১৯ দলে খেলবে।
১৯৮৮ (বিজয়ী: অস্ট্রেলিয়া)
১৭৮৮ সালে ক্যাপ্টেন আর্থার ফিলিপের ১১টি জাহাজ নিয়ে সিডনী হার্বারে প্রত্যাবর্তনের ২০০ বছর উদ্‌যাপন উপলক্ষে ১৯৮৮ সালে ম্যাকডোনাল্ড'স বাইসেন্টিনিয়াল ইয়ুথ ওয়ার্ল্ড কাপ অনুষ্ঠিত হয়েছিল। ৭টি টেস্ট ক্রিকেটভূক্ত দেশসহ আইসিসি'র সহযোগী সদস্য একাদশ দলসমূহ রাউন্ড-রবিন পদ্ধতিতে খেলায় অংশ নেয়। অস্ট্রেলিয়া পাকিস্তানকে চূড়ান্ত খেলায় পরাভূত করেছিল।
এ প্রতিযোগিতায় উল্লেখযোগ্যসংখ্যক খেলোয়াড় অংশগ্রহণ করেছিলেন যারা পরবর্তীকালে আন্তর্জাতিক ক্রিকেট খেলোয়াড় হিসেবে আবির্ভূত হন। তারা হলেন - ইংল্যান্ডের অধিনায়ক নাসের হুসেন এবং মাইকেল অ্যাথারটন, ভারতের স্পিনার ভেঙ্কটাপতি রাজু, নিউজিল্যান্ডের অল-রাউন্ডার ক্রিস কেয়ার্নস, পাকিস্তানের মুশতাক আহমেদ এবং ইনজামাম-উল-হক, শ্রীলঙ্কার সনাথ জয়াসুরিয়া এবং ওয়েস্ট ইন্ডিজের ব্রায়ান লারা, রিডলি জ্যাকবস ও জিমি এডামস।
৫২.৩৩ রান গড়ে ৪৭১ রান নিয়ে অস্ট্রেলিয়ার ব্রেট উইলিয়াম সর্বোচ্চ রান সংগ্রহকারী এবং ১৯ উইকেট নিয়ে ওয়েন হোল্ডওর্থ (অস্ট্রেলিয়া) ও মুশতাক আহমেদ যথাক্রমে ১২.৫২ ও ১৬.২১ রান দিয়ে সংগ্রহ করেন।
২০১০ (বিজয়ী: অস্ট্রেলিয়া)
২০১০ সালে প্রতিযোগিতাটি নিউজিল্যান্ডে জানুয়ারি মাসে অনুষ্ঠিত হয়। অস্ট্রেলিয়া ২৫ রানের ব্যবধানে পাকিস্তানকে চূড়ান্ত খেলায় পরাজিত করেছিল।
২০১২ (বিজয়ী: ভারত)
২০১২ সালের প্রতিযোগিতাটি অস্ট্রেলিয়ায় আগস্ট মাসে অনুষ্ঠিত হয়। ২৬ আগস্ট, ২০১২ তারিখে অনুষ্ঠিত চূড়ান্ত খেলায় স্বাগতিক অস্ট্রেলিয়া ভারতের কাছে ৬ উইকেটে পরাজিত হয়। বিজয়ী দলের অধিনায়ক উন্মুক্ত চাঁদ ১১১* রান করে ম্যান অব দ্য ম্যাচ, অস্ট্রেলিয়ার উইলিয়াম বশিষ্ট ম্যান অব দ্য সিরিজ নির্বাচিত হন। সর্বাধিক রান করেন বাংলাদেশের এনামুল হক, ইংল্যান্ডের সর্বাধিক উইকেট পান রিস টপলী।
২০১৪ (বিজয়ী: দক্ষিণ আফ্রিকা)
২০১৪ সালের প্রতিযোগিতাটি সংযুক্ত আরব আমিরাতের দুবাইয়ে প্রথমবারের মতো অনুষ্ঠিত হয়। পূর্ণাঙ্গ দেশবিহীন সদস্য হিসেবে একমাত্র আফগানিস্তান দল প্রথমবারের মতো ও প্রতিযোগিতার ইতিহাসে নেপালের পর দ্বিতীয়বারের মতো কোয়ার্টার ফাইনালে উত্তীর্ণ হতে সক্ষমতা দেখায়। চূড়ান্ত খেলায় দক্ষিণ আফ্রিকা দল পাকিস্তানকে পরাভূত করে প্রথমবারের মতো শিরোপা লাভ করে। সাবেক দক্ষিণ আফ্রিকান ক্রিকেটার টারটিয়াস বসের সন্তান করবিন বস ম্যান অব দ্য ম্যাচ এবং এইডেন মার্করাম ম্যান অব দ্য সিরিজ পুরস্কারে ভূষিত হন। পুরো প্রতিযোগিতায় দক্ষিণ আফ্রিকা দল কোন খেলায় পরাজিত হয়নি।
২০২০ (বিজয়ী: বাংলাদেশ)
২০২০ আইসিসি অনূর্ধ্ব-১৯ ক্রিকেট বিশ্বকাপ দক্ষিণ আফ্রিকায় অনুষ্ঠিত হয়। বাংলাদেশ প্রথমবারের মত আইসিসি অনূর্ধ্ব-১৯ ক্রিকেট বিশ্বকাপ জেতে। ২০২০ সালের ৯ ফেব্রুয়ারি বাংলাদেশ চূড়ান্ত খেলায় দক্ষিণ আফ্রিকার পচেফস্ট্রুমে ভারতকে ডাকওয়ার্থ-লুইস পদ্ধতিতে ৩ উইকেটে হারায়।
টুর্নামেন্টে সর্বোচ্চ উইকেট শিকার ও রান সংগ্রহ করেন ভারতের দুই খেলোয়াড়। যশস্বী জয়সওয়াল করেন ৪০০ রান এবং রবি বিষ্ণুই ১৭ শিকার করেন। চূড়ান্ত ম্যাচে বাংলাদেশের অধিনায়ক আকবর আলী সেরা খেলোয়াড় নির্বাচিত হোন।
নারী নেতৃত্বের তালিকা
নিম্নে জাতীয়তার মাধ্যমে উল্লেখযোগ্য একটি নারী নেতৃত্বের তালিকা করা হয়েছে, যারা তাদের অর্জনের জন্য সুপরিচিত।
বাংলাদেশে ভালোবাসা দিবস
বাংলাদেশে ভালোবাসা দিবস হচ্ছে প্রতি বছর ১৪ ই ফেব্রুয়ারি বাংলাদেশে পালিত একটি দিবস। খৃষ্টীয় ৪৯৬ সাল থেকে এ দিবসটি সারা বিশ্বে পালিত হলেও বাংলাদেশে ১৯৮০ সালের পর থেকে এ দিবসটি জনপ্রিয় হয়।
বাংলাদেশে এ দিবসকে কেন্দ্র করে বিভিন্ন রকম শুভেচ্ছাসূচক কার্ড, ফুল, চকোলেট বা উপহারসামগ্রী বিনিময় করে বিশেষত তরুণ তরুণীরা।
ইতিহাস
১৯৯৩ সালে বাংলাদেশে ভালোবাসা দিবসের আবির্ভাব ঘটে সাংবাদিক ও যায় যায় দিন পত্রিকার সম্পাদক শফিক রেহমানের হাত ধরে। তিনি লন্ডনে পড়াশুনার সুবাদে পাশ্চাত্য সংস্কৃতির সাথে পরিচিত ছিলেন। তিনি যায় যায় দিন পত্রিকার মাধ্যমে বিশ্ব ভালবাসা দিবস বাংলাদেশী মানুষের কাছে তুলে ধরেন। জানা যায়, তার তেজগাঁওয়ের পত্রিকা অফিসে কেউ চাকুরীর জন্য গেলে তাকে সাথে তার মেয়ে বন্ধুকে নিয়ে যেতে হতো। ভালোবাসা দিবস অভিধা প্রথম ব্যবহার করেন শফিক রেহমান। এ কারণে শফিক রেহমানকে বাংলাদেশে ভালবাসা দিবসের জনক বলা হয়। তিনি তার অফিসের সামনে সড়কটিরও নামকরণ করেন লাভলেন। বিভিন্ন টেলিভিশন ও প্রিন্ট মিডিয়ায় তার প্রচারণার কারণে এবং বাণিজ্যিক কারণে বাংলাদেশে এ দিবসটি জনপ্রিয় হয়।
উদ্‌যাপন
বাংলাদেশের তরুনরা এ দিনটি ব্যপকভাবে পালন করে থাকে। তবে গ্রামগঞ্জে এ দিনটির কোনো প্রভাব পরে না। বাংলাদেশে এ দিনে সরকারি ছুটি ঘোষণা করা হয় না।
দিনটিতে প্রেমিক-প্রেমিকা, বন্ধু-বান্ধব, স্বামী-স্ত্রী, মা-সন্তান, ছাত্র-শিক্ষকসহ বিভিন্ন বন্ধনে আবদ্ধ মানুষ একে অপরের প্রতি ফুল, চকোলেট, কার্ড ও অন্যান্য উপহার দিয়ে ভালোবাসা প্রকাশ করে থাকে। এ দিনে দেশের বিভিন্ন পার্ক ও বিনোদন কেন্দ্রগুলো ভালোবাসার মানুষদের দ্বারা পূর্ণ থাকে।
বিতর্ক
বাংলাদেশে ভালোবাসা দিবস পালন নিয়ে নানামূখী বিতর্ক রয়েছে। বাংলাদেশের কেউ কেউ মনে করেন, এ দিনটি উদ্‌যাপন করা সংস্কৃতি এবং ইসলাম ধর্মীয় দৃষ্টিকোণ থেকে গ্রহণযোগ্য নয়। ভালোবাসা দিবস নিয়ে রাজনৈতিক বিতর্কও রয়েছে।  ভালোবাসা দিবস পালনের আগে বাংলাদেশে ১৪ ই ফেব্রুয়ারি স্বৈরাচার বিরোধী দিবস হিসেবে পালন করা হতো। ১৯৮৩ সালে সেই সময়কার সরকারের শিক্ষানীতির বিরুদ্ধে আন্দোলনের ধারাবাহিকতায় ১৪ই ফেব্রুয়ারিতে স্মারকলিপি দিতে শিক্ষার্থীরা মিছিল করে সচিবালয়ের দিকে যাবার সময় পুলিশ গুলিতে ১০ জন নিহত হয়েছিলো। তবে ভালোবাসা দিবস পালন করতে গিয়ে সে দিবস ছাপিয়ে গেছে। সরকার নিজেদের স্বার্থেই এ দিবস পালন অব্যাহত রেখেছেন বলে কারো ধারণা করা হয়।
জোসেফ ব্ল্যাক
থাম্ব|জেমস ট্যাসি কর্তৃক গ্লাসগোয়ের হান্টেরিয়ান মিউজিয়ামে জোসেফ ব্ল্যাকের ফলক। জোসেফ ব্ল্যাক (১৬ এপ্রিল ১৭২৮ - ৬ ডিসেম্বর ১৭৯৯) একজন স্কটল্যান্ডীয় পদার্থবিদ এবং রসায়নবিদ ছিলেন। তিনি ম্যাগনেসিয়াম, সুপ্ততাপ, আপেক্ষিক তাপ এবং কার্বন ডাই অক্সাইড আবিষ্কারের জন্য সুপরিচিত। তিনি ১৭৫৬ সাল থেকে ১০ বছর গ্লাসগো বিশ্ববিদ্যালয়ে অ্যানাটমি এবং রসায়ন বিভাগের অধ্যাপক ছিলেন এবং পরে ১৭৬৬ সাল থেকে এডিনবরা বিশ্ববিদ্যালয়ের ঔষধ  ও রসায়ন বিভাগের অধ্যাপক ছিলেন, সেখানে তিনি ৩০ বছরেরও বেশি সময় ধরে  শিক্ষকতা ও বক্তৃতা দিয়েছিলেন।
এডিনবরা বিশ্ববিদ্যালয় এবং গ্লাসগো বিশ্ববিদ্যালয়ের রসায়ন ভবনগুলি ব্ল্যাকের নামে নামকরণ করা হয়েছে।
তৃতীয় চার্লস
রাজা চার্লস ফিলিপ আর্থার জর্জ (Charles Philip Arthur GeorgeKing; জন্ম: ১৪ নভেম্বর, ১৯৪৮) লন্ডনের বাকিংহাম প্রাসাদে জন্মগ্রহণকারী এবং ব্রিটিশ রাজসিংহাসনের প্রত্যাশী ব্রিটেনের রাণী দ্বিতীয় এলিজাবেথ ও প্রিন্স ফিলিপ দম্পতির জ্যেষ্ঠ পুত্র। তিনি প্রিন্স অব ওয়েলস এন্ড আর্ল অব চেস্টার পদবীটি ১৯৫৮ সাল থেকে ধারণ করে আছেন। এছাড়াও তিনি বিবাহ-বিচ্ছেদকৃত ডায়ানা ও পরবর্তীকালে বিবাহ-বন্ধনে আবদ্ধ ক্যামিলার স্বামী।
প্রারম্ভিক জীবন
১৪ নভেম্বর, ১৯৪৮ তারিখে গ্রীনিচ মান সময় ৯:১৪ ঘটিকায় বাকিংহাম প্রাসাদে চার্লস জন্মগ্রহণ করেন। তার জন্মের পূর্বেই ২২ অক্টোবর, ১৯৪৮ তারিখে রাজা ষষ্ঠ জর্জের রাজাজ্ঞা পত্রের মাধ্যমে ঘোষিত হয়েছিল যে, প্রিন্সেস এলিজাবেথ এবং ডিউক অব এডিনবরার কোন সন্তান জন্মগ্রহণ করলেই সন্তানটি রাজকুমার হিসেবে বিবেচিত হবে। সেইসূত্রে চার্লস জন্মকালীন সময় থেকেই প্রিন্সের মর্যাদাপ্রাপ্ত হন।
১৯৫৫ সালে বাকিংহাম প্রাসাদ থেকে ঘোষণা করা হয় যে, চার্লস গৃহ অভ্যন্তরে পড়াশোনা করবেন ও প্রাতিষ্ঠানিক শিক্ষালাভের অধিকারী হবেন। এরফলে তিনিই প্রথম রাজসিংহাসনের দাবীদার হিসেবে প্রথম এ ধরনের শিক্ষার সুযোগ লাভ করেন। বাকিংহাম প্রাসাদের অভ্যন্তরে গৃহশিক্ষা লাভের পর তিনি লন্ডন, হ্যাম্পশায়ার এবং স্কটল্যান্ডে পড়াশোনা করেন। এরপর ১৯৬৭ সালে কেমব্রিজের ট্রিনিটি কলেজে ভর্তি হন। ১৯৭১ সালে সেখান থেকে স্নাতক ডিগ্রী অর্জন করেন। এছাড়াও তিনি অ্যাবেরিস্টিথ ইউনিভার্সিটি কলেজ অব ওয়েলসে অধ্যয়ন করেন। এরপর রয়্যাল এয়ারফোর্স কলেজ ও ডার্টমাউথের রয়্যাল নেভাল কলেজে ভর্তি হন। ১৯৭১ থেকে ১৯৭৬ মেয়াদকালের রয়্যাল নেভিতে সফরকালীন দায়িত্ব পালন করেন। পরবর্তীকালে আধুনিক স্থাপত্যবিদ্যার সমালোচকের ভূমিকায় অবতীর্ণ হয়েছেন চার্লস। ১৯৮৯ সালে এ ভিশন অব ব্রিটেন নামীয় সাময়িকীতে তিনি এ সম্পর্কীয় মতামত প্রতিফলন করেন। ১৯৯২ সালে তিনি প্রিন্স অব ওয়েলস ইনস্টিটিউট অব আর্কটেকচার নামীয় প্রতিষ্ঠান গঠন করেন। এ প্রতিষ্ঠানটি পরবর্তীতে শহর পুণর্গঠন ও উন্নয়ন প্রকল্প হিসেবে পরিচিত বিআরই ট্রাস্টের সাথে জড়িত হয়।
ব্যক্তিগত জীবন
যুবক বয়সে চার্লস অনেক নারীর সাথে সম্পর্ক গড়ে তোলেন। চার্লসের বান্ধবীদের তালিকায় ছিলেন - জর্জিনা রাসেল, লেডি জেন ওয়েলেসলে, ডেভিনা শেফিল্ড, লেডি সারাহ ম্যাককরগুডেল, ক্যামিলা প্রমূখ। অবশ্য পরবর্তীকালে ক্যামিলা চার্লসের দ্বিতীয় পত্নী হয়েছিলেন।
ডায়না, প্রিন্সেস অব ওয়েলসকে ১৯৮১ সালে বিয়ে করেন। কিন্তু ১৯৯৬ সালে তাদের মধ্যে বিবাহ-বিচ্ছেদ ঘটে। এ সংসারে প্রিন্স উইলিয়াম ও প্রিন্স হ্যারি অব ওয়েলস নামে দুই পুত্র রয়েছে। পরবর্তীতে ২০০৫ সাল থেকে ক্যামিলা, ডাচেস অব কর্নওয়াল এর সাথে সংসারধর্ম পালন করছেন চার্লস।
রাগ (সংযুক্তি)
হিন্দুধর্মে, রাগ আত্মাকে কষ্ট দেয় এমন পাঁচটি ক্লেশ বা বিষের মধ্যে একটি। বৌদ্ধধর্মে, রাগ হল "ত্রিবিষের একটি", "তিনটি অহিতকর মূলের একটি', "ছয়টি মূল ক্লেশের একটি" এবং "চৌদ্দটি অহিতকর মানসিক কারণের একটি"।
চিলাপাতা বনাঞ্চল
চিলাপাতা বনাঞ্চল হল পশ্চিমবঙ্গের আলিপুরদুয়ার জেলায় অবস্থিত একটি গভীর বন। এটি ডুয়ার্সের জলদাপাড়া জাতীয় উদ্যানের কাছে অবস্থিত।
এই বনটি জলদাপাড়া ও বক্সা জাতীয় উদ্যানের মধ্যবর্তী হাতি করিডোর। এই বনে বিভিন্ন প্রজাতির জীবজন্তু দেখা যায়। এখানে আগে গণ্ডার দেখা যেত। ১৮৯২-১৯০৪ সময়কালে চিলাপাতা বনে কোচবিহারের রাজা একটি গণ্ডার হত্যা করেন, একটি গণ্ডারকে আহত করেন এবং ১৪টিরও বেশি গণ্ডারের সন্ধান পান বলে তথ্য নথিবদ্ধ করা হয়েছিল। এখন এখানে গণ্ডার দেখা না গেলেও চিতাবাঘ দেখা যায়। রাভা উপজাতির মানুষেরা এই জঙ্গল থেকে জ্বালানি সংগ্রহ করে জীবিকা নির্বাহ করে।
পশ্চিমবঙ্গ বন উন্নয়ন পর্ষদ চিলাপাতার কোদালবস্তিতে একটি পরিবেশ-পর্যটন রিসর্ট চালায়। এখানকার প্রধান পর্যটন আকর্ষণ হল নলরাজা গড়। এটি খ্রিস্টীয় পঞ্চম শতাব্দীতে গুপ্ত যুগে নির্মিত স্থানীয় নল রাজাদের দুর্গ।
তেলুগু জাতি
তেলুগু জাতি বা তেলুগু হল (తెలుగువారు ) জনসংখ্যার দিক থেকে চারটি প্রধান দ্রাবিড় নৃ-ভাষী গোষ্ঠীর মধ্যে বৃহত্তম। তেলেগুরা ভারতের অন্ধ্র প্রদেশ, তেলেঙ্গানা ও পুদুচেরির ইয়ানাম জেলার নিবাসী। এছাড়া উল্লেখযোগ্য সংখ্যক তেলুগু ভারতের পার্শ্ববর্তী রাজ্য কর্ণাটক, তামিলনাড়ু, মহারাষ্ট্র, গুজরাত, পশ্চিমবঙ্গ, ছত্তিশগড়, কেরালা ও ওড়িশার পাশাপাশি আন্দামান ও নিকোবর দ্বীপপুঞ্জের কেন্দ্র শাসিত অঞ্চলে বাস করে৷ তেলুগুরা তাদের অন্ধ্রদের বংশোদ্ভূত বলে দাবি করে, যাদের কাছে থেকে তারা নিজেদের জাতিগত নাম উত্তরাধিকার সূত্রে পেয়েছে।   তেলুগু হলো ভারতের চতুর্থ সর্বাধিক কথ্য ভাষা এবং বিশ্বের ১৫তম সর্বাধিক কথ্য ভাষা।
সংস্কৃত মহাকাব্য ঐতরেয় ব্রাহ্মণে অন্ধ্রের উল্লেখ পাওয়া যায় ( আনু. ৮০০ খ্রিস্টপূর্বাব্দ)। ঋগ্বেদের ঐতরেয় ব্রাহ্মণ অনুসারে অন্ধ্ররা উত্তর ভারতের যমুনা নদীর তীর থেকে দক্ষিণ ভারতে চলে যায়। ২৩২ খ্রিস্টপূর্বাব্দে মৌর্যরাজা অশোকের মৃত্যুর সময় তাদের নাম উল্লেখ করা হয়েছে এবং এই তারিখটিকে অন্ধ্র ঐতিহাসিক রেকর্ডের সূচনা হিসাবে বিবেচনা করা হয়। এই অঞ্চলে বৌদ্ধ ও জৈন ধর্মের নাস্তিক স্কুলের উত্থানের সময় তেলুগুরা ভারতের অধিকাংশের সাথে তাদের ঐতিহ্যবাহী উচ্চ সমাজের সংস্কার দেখেছিল। মহাযান বৌদ্ধধর্ম যা পরবর্তীতে বিশ্বের বৃহত্তম বৌদ্ধ ঐতিহ্যে পরিণত হয়, এটি অন্ধ্রের তেলুগুদের মধ্যে বিকশিত হয়েছিল।
১৪ শতকের শুরুর দিকে তেলুগু বা তেলুগু অধ্যুষিত অঞ্চলের বাসিন্দাকে বোঝাতে তেলেঙ্গানি শব্দের সাধারণ ব্যবহার শুরু হয়।    তেলুগু প্রবাসীদের বিশ্বব্যাপী উপস্থিতি রয়েছে; বিশেষ করে মার্কিন যুক্তরাষ্ট্র, মায়ানমার, মালয়েশিয়া, দক্ষিণ আফ্রিকা, অস্ট্রেলিয়া ও কানাডা। ১৬ শতকে বিজয়নগর সাম্রাজ্য পরিদর্শনের সময় ইতালীয় বিশ্ব-পরিব্রাজক নিকোলো দে' কন্টি লক্ষ্য করেছিলেন যে, তেলুগু ভাষার শব্দগুলি ইতালীয় ভাষার মতো স্বর দিয়ে শেষ হয় এবং তিনি তেলুগুকে "প্রাচ্যের ইতালীয় ভাষা" হিসাবে উল্লেখ করেন।
ইতিহাস
অন্ধ্র ( ఆంధ్ర  ) মহাকাব্য মহাভারতে উল্লিখিত একটি রাজ্য ছিল। এটি একটি দক্ষিণী রাজ্য ছিল, যা বর্তমানে ভারতের অন্ধ্র প্রদেশ হিসাবে চিহ্নিত হয়েছে এবং এই নামটি অন্ধ্র থেকেই চয়ন করা হয়েছে।
অন্ধ্রের উল্লেখ সংস্কৃত মহাকাব্য ; যেমন ঐতরেয় ব্রাহ্মণেও রয়েছে (আনু. ৮০০ খ্রিস্টপূর্বাব্দ)। ঋগ্বেদের ঐতরেয় ব্রাহ্মণ অনুসারে অন্ধ্ররা উত্তর ভারতের যমুনা নদীর তীর ছেড়ে দক্ষিণ ভারতে চলে যায়।  ২৩২ খ্রিস্টপূর্বাব্দে মৌর্য রাজা অশোকের মৃত্যুর সময়ও তাদের উল্লেখ করা হয়েছে। এই তারিখটিকে অন্ধ্র ঐতিহাসিক রেকর্ডের সূচনা হিসাবে বিবেচনা করা হয়। অন্ধ্র (বা সাতবাহন ), অন্ধ্র ইক্ষ্বাকুস, পূর্ব চালুক্য, কাকাতিয়া, বিজয়নগর সাম্রাজ্যসহ বিভিন্ন রাজবংশ এই অঞ্চল শাসন করেছে।
তেলুগু ভাষা হল একটি দক্ষিণ-মধ্য দ্রাবিড় ভাষা, যা প্রাথমিকভাবে ভারতের অন্ধ্র প্রদেশ এবং তেলেঙ্গানা রাজ্যে বলা হয় এবং সেখানে এটি দাপ্তরিক ভাষা। তেলুগু শব্দের প্রাচীনতম শিলালিপিগুলি ৪০০ খ্রিস্টপূর্বাব্দের গুন্টুর জেলার ভাট্টিপ্রলুতে পাওয়া যায়। আরও পরিমার্জিত ভাষাসহ অন্যান্য প্রাথমিক শিলালিপিগুলি পশ্চিম গোদাবরী জেলার কান্তমানেনি ভারিগুডেম, গুন্টুপল্লী এবং কৃষ্ণা জেলার গুম্মাদিদুরু ও ঘন্টাসলায় পাওয়া গেছে। ৫৭৫ খ্রিস্টাব্দে তেলুগু ভাষায় সম্পূর্ণরূপে লেখা প্রাচীনতম একটি শিলালিপি কাদাপা জেলার কালামাল্লা গ্রামে পাওয়া যায়। প্রাচীনতম তেলুগু সাহিত্য হলো ১১ শতকের নান্নায়ার অন্ধ্র মহাভারতম ।
খ্রিস্টপূর্ব ৬ষ্ঠ শতাব্দীতে আসাক ছিল ষোলটি মহাজন পদের অন্যতম। মৌর্যদের পরে অন্ধ্র প্রদেশের কিছু অংশ তেলেঙ্গানার বিভিন্ন রাজবংশ দ্বারা শাসিত হয়; তবে তারা জাতিগতভাবে তেলুগু ছিল। এছাড়া এটি সাতবাহন রাজবংশ (খ্রি.পূ. ২৩০-২২০) দ্বারাও বিজিত হয়, যারা অমরাবতী শহর নির্মাণ করেন। গৌতমীপুত্র সাতকর্ণীর অধীনে রাজ্যটি তার শীর্ষে পৌঁছেছিল। এরপর সময়ে সময়ে তেলেগু অঞ্চল বিভিন্ন রাজা দ্বারা হয়ে শাসিত বিভক্ত রাজ্যে পরিণগ হয়। খ্রিস্টীয় দ্বিতীয় শতাব্দীর শেষভাগে অন্ধ্ররা ইক্ষ্বাকুসরা কৃষ্ণা নদীর তীরের পূর্বাঞ্চলে শাসন করেছিল। বিষ্ণুকুন্দিনা রাজবংশ, পূর্ব চালুক্য, কাকাতিয়া রাজবংশ ও রেড্ডি রাজবংশ ছিল এই অঞ্চলে শাসনকারী অনেক প্রধান তেলুগু রাজ্য এবং রাজবংশের মধ্যে কয়েকটি।
চতুর্থ শতাব্দীতে পল্লব রাজবংশ তাদের শাসন দক্ষিণ অন্ধ্র প্রদেশ থেকে তামিলকাম পর্যন্ত প্রসারিত করে এবং কাঞ্চিপুরমে তাদের রাজধানী স্থাপন করেI নর সিংহবর্মণের (৬৩০-৬৬৮) রাজত্বকালে তাদের ক্ষমতা বৃদ্ধি পায়। নবম শতাব্দীর শেষ পর্যন্ত পল্লবরা দক্ষিণ তেলুগু-ভাষী অঞ্চল ও উত্তর তামিলকামে আধিপত্য বিস্তার করেছিল।
১১৬৩ থেকে ১৩২৩ সালের মধ্যবর্তী সময়ে কাকতীয় রাজবংশের আবির্ভাব ঘটে, যারা তেলেগু অঞ্চলকে একীভূত শাসনের অধীনে নিয়ে আসে এবং এই সময়ে তেলেগু ভাষা টিক্কানা, ইরান্না, নান্নায়া, পোথানা ইত্যাদি লেখার সাথে একটি সাহিত্য মাধ্যম হিসাবে আবির্ভূত হয়, যা রামায়ণ, মহাভারত, ভাগবত ইত্যাদি হিন্দু মহাকাব্যের রূপান্তরকারী সাহিত্য ছিল।
১৩২৩ সালে দিল্লির সুলতান গিয়াস উদ্দিন তুগলক তেলুগু অঞ্চল জয় করতে এবং ওয়ারাঙ্গল অবরোধ করার জন্য উলুগ খানের (পরে মুহাম্মদ বিন তুঘলক, দিল্লির সুলতান হিসাবে) নেতৃত্বে একটি বিশাল বাহিনী প্রেরণ করেন। কাকাতিয়া রাজবংশের পতনের ফলে দিল্লির তুর্কি সাম্রাজ্য দক্ষিণে চালুক্য চোল রাজবংশ (১০৭০-১২৭৯) এবং মধ্য ভারতের পারসি-তাজিক সালতানাতের প্রতিযোগী প্রভাবের একটি যুগের সূচনা হয়। অবশেষে দিল্লি সালতানাতের বিরুদ্ধে মুসুনুরি নায়েকদের বিজয়ের মাধ্যমে অন্ধ্রের সংগ্রাম শেষ হয়।
বিজয়নগর সাম্রাজ্যের (১৩৩৬-১৬৪৬) কৃষ্ণদেবরায়ের অধীনে তেলুগুরা স্বাধীনতা অর্জন করে। বাহমানি সালতানাত মুসুনুরিদের বিতাড়িত শাসন করে। তাদের পর কুতুব শাহী রাজবংশ বাহমানিদের উত্তরাধিকারী হয়। কুতুবশাহীরা ১৬ শতকের শুরু থেকে ১৭ শতকের শেষ পর্যন্ত তেলেগু সংস্কৃতির প্রতি সহনশীল ছিল।
ঔপনিবেশিক ইউরোপীয়দের আগমন ( মারকুইস ডি বুসি-ক্যাস্টেলনাউের অধীনে ফরাসি ও রবার্ট ক্লাইভের অধীনে ইংরেজরা) এই অঞ্চলের রাজনীতির পরিবর্তন করে। ১৭৬৫ সালে ক্লাইভ ও বিশাখাপত্তনমের প্রধান এবং কাউন্সিল মুঘল সম্রাট শাহ আলমের কাছ থেকে উত্তর সার্কাস লাভ করে। ১৭৯২ সালে বিজয়নগরমের মহারাজা বিজয় রাম গজপতি রাজুকে পরাজিত করে ব্রিটিশরা সে অঞ্চলে আধিপত্য অর্জন করে।
মোহনদাস গান্ধীর অধীনে ভারতের স্বাধীনতা সংগ্রামে অন্ধ্রের আধুনিক ভিত্তি স্থাপিত হয়। মাদ্রাজ প্রদেশ থেকে একটি স্বাধীন রাজ্যের জন্য পোট্টি শ্রীরামুলুর প্রচারণা এবং টাঙ্গুতুরি প্রকাশম পান্থুলু ও কান্দুকুরি ভিরেসালিঙ্গমের সমাজ-সংস্কার আন্দোলন অন্ধ্র রাজ্য গঠনের দিকে পরিচালিত করে, যার রাজধানী ছিল কুর্নুল। স্বাধীনতা সংগ্রামী পান্তুল্লু এর প্রথম মুখ্যমন্ত্রী হয়। তখন এনটি রামা রাও-এর মুখ্যমন্ত্রীর অধীনে দুটি স্থিতিশীল রাজনৈতিক দল এবং একটি আধুনিক অর্থনীতিসহ একটি গণতান্ত্রিক সমাজের আবির্ভাব ঘটে।
এরপর ভারত ১৯৪৭ সালে ব্রিটিশদের থেকে স্বাধীন হয় । যদিও হায়দ্রাবাদের মুসলিম নিজাম ভারতের সাথে যুক্ত না হয়ে স্বাধীনতা ধরে রাখতে চেয়েছিলেন; কিন্তু ১৯৪৮ সালে ভারতীয় সেনাবাহিনীর আচানক আক্রমণ করে জোরপূর্বক দখল করে নেয় এবং সেই অঞ্চলে হায়দ্রাবাদ রাজ্য গঠন করা হলে তার রাজ্য ভারতের অধিরাজ্যের হাতে তুলে দিতে বাধ্য হন। অন্ধ্র ছিল প্রথম ভারতীয় রাজ্য, যা প্রাথমিকভাবে ভাষাগত ভিত্তিতে গঠিত হয়েছিল। ১৯৫৬ সালে অন্ধ্র রাজ্যকে হায়দ্রাবাদ রাজ্যের তেলুগু-ভাষী অংশের সাথে মিলে অন্ধ্রপ্রদেশ রাজ্য তৈরি করার জন্য একীভূত করা হয় এবং হায়দ্রাবাদ রাজ্যের বিলুপ্ত ঘোষণা করা হয়। এর কিছু অংশ কর্ণাটক, কিছু অন্ধ্রপ্রদেশ এবং কিছু অংশ মহারাষ্ট্রের আওতায় নিয়ে আসা হয়। ২০১৪ সালের ১৮ ফেব্রুয়ারি লোকসভা অন্ধ্রপ্রদেশের দশটি জেলা নিয়ে তেলেঙ্গানা গঠনের অনুমোদন দেয় এবং তেলেঙ্গানা একটি নতুন প্রদেশ হিসেবে আত্মপ্রকাশ করে।
কলা
কুচিপুড়ি অন্ধ্রপ্রদেশের একটি বিখ্যাত শাস্ত্রীয় ভারতীয় নৃত্য। প্রচলিত নৃত্যগুলি হলো:
জনসংখ্যা
তেলুগু ভারতে হিন্দি, বাংলা ও মারাঠির পরে চতুর্থ সর্বাধিক কথ্য ভাষা। অন্ধ্রপ্রদেশ এবং তেলেঙ্গানা হলো তেলেগু জাতি প্রধান আবাসিক রাজ্য।
তামিলনাড়ুতে বিজয়নগরের সময় স্থানান্তরিত তেলুগু লোকেরা উত্তরের বেশ কয়েকটি জেলা জুড়ে ছড়িয়ে পড়েছে এবং চেন্নাই শহরের জনসংখ্যার একটি উল্লেখযোগ্য শতাংশ গঠন করেছে। কর্ণাটকে তেলুগু মানুষরা প্রধানত বেঙ্গালুরু শহরে সংখ্যাগরিষ্ঠ এবং  সীমান্ত জেলাগুলিতেও তাদের পাওয়া যায়। মহারাষ্ট্রে তেলুগু জনসংখ্যা ১.৪ মিলিয়নের বেশি ও উড়িষ্যায় প্রায় ০.৭ মিলিয়ন। উল্লেখযোগ্য তেলুগু জনসংখ্যার অন্যান্য রাজ্যে মধ্যে যথাক্রমে রয়েছে: পশ্চিমবঙ্গ (২০০,০০০), ছত্তিসগড় (১৫০,০০০) এবং গুজরাত ( ১০০,০০০)।
সেন্ট্রাল নিউ জার্সি, টেক্সাস এবং ক্যালিফোর্নিয়ায় সর্বাধিক ঘনত্বসহ মার্কিন যুক্তরাষ্ট্রে বিদেশী তেলুগু প্রবাসীদের সংখ্যা ৪০০,০০০ এরও বেশি। এছাড়া মালয়েশিয়ায় প্রায় ৩০০,০০০ তেলেগু লোক রয়েছে।
লরি মিলার
লরেন্স সমারভিল মার্টিন মিলার (Lawrie Miller; জন্ম: ৩১ মার্চ, ১৯২৩ - মৃত্যু: ১৭ ডিসেম্বর, ১৯৯৬) তারানাকির নিউ প্লাইমাউথ এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে স্লো-মিডিয়াম বোলিংয়ে পারদর্শী ছিলেন লরি মিলার।
প্রথম-শ্রেণীর ক্রিকেট
১৯৫০-৫১ মৌসুম থেকে ১৯৫৯-৬০ মৌসুম পর্যন্ত লরি মিলারের প্রথম-শ্রেণীর খেলোয়াড়ী জীবন চলমান ছিল। প্রাদেশিক ক্রিকেটে প্রায়শঃই নিজেকে মেলে ধরেছিলেন। ১৯৫২-৫৩ মৌসুমের এক পর্যায়ে সেন্ট্রাল ডিস্ট্রিক্টসের পক্ষে ৩৯৭ রানে অপরাজিত অবস্থায় ছিলেন। ১৯৫৩ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা ক্রিকেটারের সম্মাননা লাভ করেন।
দীর্ঘদেহী বামহাতি ব্যাটসম্যান ছিলেন লরি মিলার। বেশ বয়স নিয়ে ক্রিকেট খেলায় অগ্রসর হন। ১৯৫০-৫১ মৌসুমে প্লাঙ্কেট শীল্ডে সেন্ট্রাল ডিস্ট্রিক্টসের সদস্যরূপে প্রথম-শ্রেণীর ক্রিকেটে অভিষেক ঘটে তার। এ পর্যায়ে তার বয়স ছিল ২৭ বছর। নিজস্ব প্রথম খেলায় মাঝারিসারিতে ব্যাটিংয়ে নেমে ৪৬ রান তুলে দলের সর্বোচ্চ রান সংগ্রাহক হন। এরপর, দ্বিতীয় খেলায় ৬৪ রান সংগ্রহ করে দলকে প্রথম জয়ের স্বাদ আস্বাদন করান।
১৯৫১-৫২ মৌসুমে খেলেননি। তবে, ১৯৫২-৫৩ মৌসুমে অনিচ্ছাস্বত্ত্বেও খেলতে নামেন। ওয়েলিংটনের বিপক্ষে অপরাজিত ১০৩, ক্যান্টারবারির বিপক্ষে অপরাজিত ১২৮ ও অপরাজিত ৮৯, ওতাগোর বিপক্ষে ৭৭ ও ৩১ এবং অকল্যান্ডের বিপক্ষে ৪৩ করেন। সব মিলিয়ে ১৫৭.০০ গড়ে ৪৭১ রান সংগ্রহ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে তেরোটিমাত্র টেস্টে অংশগ্রহণ করেছেন লরি মিলার। ৬ মার্চ, ১৯৫৩ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ১৯৫৮ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
বেশ সময় নিয়ে আন্তর্জাতিক ক্রিকেটে অংশ নেয়ার সুযোগ লাভ করেন। ৩০তম জন্মদিনের কিছুদিন পূর্বে টেস্ট ক্রিকেটে অভিষেক পর্ব সম্পন্ন হয় তার। দক্ষিণ আফ্রিকায় উপর্যুপরী চারবার শূন্য রানের সন্ধান পান। তবে, দুই রান তোলার মাধ্যমে শূন্য রান সংগ্রহের এ ধারাবাহিকতায় ছেদ ঘটাতে সক্ষম হন। তাসত্ত্বেও, কয়েকটি গুরুত্বপূর্ণ ইনিংস খেলে নিজের গুরুত্বতা তুলে ধরতে সচেষ্ট হয়েছিলেন।
১৯৫১-৫২ মৌসুমের শেষদিকে দক্ষিণ আফ্রিকার বিপক্ষে দুই টেস্টে অংশ নেন তিনি। ১৭, ১৩ ও ৪৪ রান তুলেন। এরপর, ১৯৫৩-৫৪ মৌসুমে দক্ষিণ আফ্রিকা গমনার্থে তাকে দলে রাখা হয়। তবে, সেখানে তিনি ব্যর্থতার পরিচয় দেন। চার টেস্টে মাত্র ৪৭ রান সংগ্রহ করেছিলেন। তন্মধ্যে, চারবার উপর্যুপরী শূন্য রানের সন্ধান পেয়েছিলেন। জোহেন্সবার্গে অনুষ্ঠিত সিরিজের দ্বিতীয় টেস্টে নিল অ্যাডককের বল আকস্মিকভাবে লাফিয়ে তার বুকে হৃৎপিণ্ড বরাবর আঘাত হানে। তাৎক্ষণিকভাবে তিনি মাটিতে পড়ে যান ও হাসপাতালে নীত হন। তবে, তাকে ঐ ইনিংসে আর খেলার সম্ভাবনা না থাকা সত্ত্বেও হাসপাতাল থেকে ছাড়পত্র নিয়ে পঞ্চম উইকেট পতনের পর সোজা ক্রিজে নামেন এবং আরও অর্ধ-ঘণ্টা ব্যাটিং করেছিলেন তিনি।
ঐ সফর শেষে অস্ট্রেলিয়ার মাটিতে নিজের খেলার ছন্দ ফিরে পান। সাউথ অস্ট্রেলিয়ার বিপক্ষে ১৪২ রানের মনোমুগ্ধকর ইনিংস খেলার পর ভিক্টোরিয়ার বিপক্ষে করেন ৬০ রান।
ওয়েস্ট ইন্ডিজের মুখোমুখি
১৯৫৫-৫৬ মৌসুমে ওয়েস্ট ইন্ডিজ দল নিউজিল্যান্ড গমনে আসে। অকল্যান্ডে অনুষ্ঠিত সিরিজের চতুর্থ টেস্টের প্রথম ইনিংসে ব্যাটিং উদ্বোধনে নেমে ব্যক্তিগত সর্বোচ্চ ৪৭ রান তুলেন। এরপর, দ্বিতীয় ইনিংসে করেন ২৫ রান। নিম্নমূখী রানের এ খেলায় অবশেষে নিউজিল্যান্ড দল ২৬ বছর চেষ্টার পর তাদের প্রথম টেস্ট জয়লাভে সক্ষমতা দেখায়।
ঐ মৌসুমের শুরুতে প্রথম-শ্রেণীর ক্রিকেটে তিনি তার ব্যক্তিগত সর্বোচ্চ ১৪৪ রান করেন। অকল্যান্ডের বিপক্ষে এ সংগ্রহের পর ওয়েস্ট ইন্ডিয়ানদের বিপক্ষে ১১৪ করেন। পূর্বেকার মৌসুম থেকে ওয়েলিংটনের পক্ষে খেলতে শুরু করেন তিনি।
অবসর
পাঁচ বছরের অধিক সময় নিয়ে ১৩ টেস্ট খেলেন। তবে, খুব কমই খেলায় প্রভাববিস্তার করতে পেরেছিলেন। কোন ইনিংসকেই পঞ্চাশের কোটা অতিক্রমে ব্যর্থ হন। ইনিংসপ্রতি ১৪ রানের কম গড়ে সংগ্রহ করতে পেরেছেন। ১৯৫৮ সালে ইংল্যান্ড গমনার্থে তাকে নিউজিল্যান্ড দলে রাখা হয়। এ সফরে প্রথম-শ্রেণীর খেলাগুলোয় অংশ নিয়ে ১১৪৮ রান সংগ্রহ করতে পেরেছিলেন। কিন্তু, টেস্টগুলোয় ব্যর্থ হন। ফলশ্রুতিতে, এ সিরিজ শেষে তার টেস্ট খেলোয়াড়ী জীবনের ইতি ঘটে। উইজডেনে মন্তব্য করা হয় যে, ইংল্যান্ডে তার প্রথম সফরটি ৩৫ বছর বয়সে ঘটে। আলতো বলকে কীভাবে আঘাত করতে হয়, তিনি তা জানেন। তবে, উচ্চমানসম্পন্ন বোলিংয়ের বিপক্ষে তিনি বেশ অস্বাচ্ছন্দ্যবোধ করতেন।
১৯৫০-এর দশকে প্লাঙ্কেট শীল্ডের অন্যতম শীর্ষস্থানীয় ব্যাটসম্যান হিসেবে পরিচিতি ঘটিয়েছিলেন নিজেকে। সেন্ট্রাল ডিস্ট্রিক্টসের পক্ষে ৬৬.১০ গড়ে ৬৬১ রান এবং ওয়েলিংটনের পক্ষে ৪৭.৪৪ গড়ে ১৭০৮ রান তুলেন। ১৯৫২-৫৩, ১৯৫৬-৫৭ ও ১৯৫৭-৫৮ মৌসুমে নিউজিল্যান্ডের সেরা ব্যাটসম্যান হিসেবে রেডপাথ কাপ লাভ করেন।
ক্রিকেট খেলার পাশাপাশি প্রথম-শ্রেণীর রাগবি খেলায় অংশ নিয়েছিলেন তিনি। ১৭ ডিসেম্বর, ১৯৯৬ তারিখে ৭৩ বছর বয়সে ওয়েলিংটন এলাকায় লরি মিলারের দেহাবসান ঘটে।
স্ট্যান লরেল
লরেল রঙ্গশালায় অভিনয়ের মধ্য দিয়ে তার কর্মজীবন শুরু করেন। তিনি সেখানে বিভিন্ন হাস্যরসাত্মক উপাদান, যেমন বাউলার হ্যাট ব্যবহার করতেন। তার পান্তোমিমে ও রঙ্গশালার স্কেচ পরিবেশনা তার দক্ষতাকে আরও সুদৃঢ় করে। লরেল "ফ্রেড কার্নোর সৈন্য"দের একজন ছিলেন, সেখানের তিনি চার্লি চ্যাপলিনের সাথে অভিনয় করতেন। চ্যাপলিনের সাথে তিনি কার্নোর দলের সাথে একই জাহাজে করে মার্কিন যুক্তরাষ্ট্রে যান। লরেল ১৯১৭ সাল থেকে চলচ্চিত্রে অভিনয় শুরু করেন এবং ১৯৫১ সাল পর্যন্ত চলচ্চিত্রে অভিনয় চালিয়ে যান। ১৯২৮ সাল থেকে তিনি হার্ডির সাথে যুগল হয়ে অভিনয় করেন এবং ১৯৫৭ সালে হার্ডির মৃত্যুর পর তিনি আনুষ্ঠানিকভাবে পর্দায় অভিনয় থেকে অবসরে যান।
১৯৬১ সালে হাস্যরসাত্মক চলচ্চিত্রে অভিনয়ের অগ্রদূত হিসেবে লরেলকে একাডেমি পুরস্কার আজীবন সম্মাননায় ভূষিত করা হয় এবং ১৯৬৩ সালে স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন। ৭০২১ হলিউড বলেভার্ডের হলিউড ওয়াক অব ফেমে তার নামাঙ্কিত তারকা খচিত হয়। ২০০৫ সালের যুক্তরাজ্যের এক ভোটে যুগল অভিনয়ের শীর্ষস্থান এবং "কৌতুকাভিনেতাদের কৌতুকাভিনেতা" তালিকায় ৭ম স্থান অধিকার করেন। ২০০৯ সালে তার নিজ শহর উলভারস্টোনে তার ও তার যুগল হার্ডির ব্রোঞ্জ মূর্তি উন্মোচন করা হয়।
প্রারম্ভিক জীবন
thumb|left|তার জন্মস্থান উলভারস্টনে লরেলের প্লাক।
আর্থার স্ট্যানলি জেফারসন ১৮৯০ সালের ১৬ই জুন উত্তর পশ্চিম ইংল্যান্ডের ল্যাঙ্কাশায়ারের ৩নং আর্গাইল স্ট্রিটে জন্মগ্রহণ করেন। তার পিতা আর্থার জেফারসন ও মাতা মার্গারেট (জন্মনাম: মেটকাফ) দুজনেই মঞ্চের সাথে জড়িত ছিলেন। তার দুই ভাই ও এক বোন রয়েছে। শৈশবে তিনি তার বেশিরভাগ সময় তার মাতামহী সারাহ মেটকাফের সাথে কাটান। তিনি কাউন্টি ডারহামের বিশপ অকল্যান্ডের প্রথম কিং জেমস গ্রামার স্কুলে পড়াশুনা করেন।
thumb|upright|স্ট্যান লরেল প্লাক, [[ব্রিটানিয়া রঙ্গশালা, গ্লাসগো।]] তিনি তার পরিবারের সাথে স্কটল্যান্ডের গ্লাসগোতে চলে যান এবং সেখানে রুথার্গ্লেন একাডেমিতে তার পড়াশোনা শেষ করেন। তার পিতা গ্লাসগোর মেট্রোপোল থিয়েটারে কাজ করতেন এবং লরেল সেখানে কাজ শুরু করেন। তার ছেলেবেলার অনুপ্রেরণা ছিলেন অন্যতম সেরা ইংরেজ রঙ্গশালা কৌতুকাভিনেতা ড্যান লেনো। মঞ্চের প্রতি আগ্রহের ফলে লরেল ১৬ বছর বয়সে গ্লাসগোর ব্রিটানিয়া রঙ্গশালায় প্রথম পেশাদারী অভিনয় করেন। সেখানে তিনি তার পান্তোমিমে ও রঙ্গশালার স্কেচের দক্ষতা বাড়ান। রঙ্গশালা থেকে তিনি কয়েকটি হাস্যরসাত্মক উপাদান গ্রহণ করেন, যার মধ্যে রয়েছে বাউলার হ্যাট ও অনুচ্ছারিত কথামালা।
কর্মজীবন
১৯১০ সালে তিনি "স্ট্যান জেফারসন" নামে ফ্রেড কার্নোর মঞ্চ অভিনয়শিল্পীদের দলে যোগ দেন। সেই দলে তরুণ চার্লি চ্যাপলিনও ছিলেন। এই রঙ্গশালা থেকে তিনি প্রশিক্ষণ গ্রহণ করেন এবং চ্যাপলিনের সাথে অভিনয় করেন। কার্নো ছিলেন স্ল্যাপস্টিক ধারার অগ্রদূত এবং লরেল তার আত্মজীবনীতে লিখেন, "ফ্রেড কার্নো চার্লি [চ্যাপলিন] বা আমাকে হাস্যরসাত্মক অভিনয় সম্পর্কে কিছু শিখান নি, কারণ আমরা তা জানতাম। তিনি আমাদের স্ল্যাপস্টিক কৌতুকাভিনয় শিখিয়েছেন।" চ্যাপলিন ও লরেল কার্নোর দলের সাথে ব্রিটেন থেকে একই জাহাজে করে মার্কিন যুক্তরাষ্ট্রে যান এবং সারাদেশে সফর করেন। প্রথম বিশ্বযুদ্ধ চলাকালীন লরেলকে কিছুটা কানে কম শুনার জন্য সেনাবাহিনী থেকে অব্যাহতি দেওয়া হয়েছিল।
উইবলি
উইবলি (Weebly) হল একটি ওয়েবসাইট হোস্টিং সেবা সমন্বিত একটি "drag-and-drop" ওয়েবসাইট নির্মাতাকারী প্রতিষ্ঠান।   কোম্পানিটির প্রধান কার্যালয় যুক্তরাষ্ট্রের সান ফ্রান্সিস্কোতে অবস্থিত। কোম্পানির প্রধান নির্বাহী কর্মকর্তা (সিইও) ডেভিড রাসেনকো, প্রধান প্রযুক্তি কর্মকর্তা (সিটিও) ক্রিস ফানিনি এবং প্রধান পরিচালনা অফিসার (সিওও) ড্যান ভেল্ট্রি দ্বারা ২০০৬ সালে প্রতিষ্ঠিত হয়েছিল।  উইবলির বেশকিছু প্রতিদ্বন্দ্বিতা মুলক কোম্পানি রয়েছে, যার মধ্যে উল্লেখযোগ্য উইক্স.কম, ওয়েবস, ওয়ার্ডপ্রেস, স্কয়ারস্পেস, জিমডো, ইয়োলা (ওয়েবহোস্ট), স্নাপপেজ এবং অন্যান্য ওয়েব হোস্টিং বা সৃষ্টি ওয়েবসাইট।
লালিয়ানজুয়ালা ছাংতে
লালিয়ানজুয়ালা ছাংতে (জন্ম ৮ জুন ১৯৯৭) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব মুম্বই সিটি এবং ভারতের জাতীয় দলের হয়ে উইঙ্গার হিসেবে খেলেন।
তিনি ২০২২-২৩ এআইএফএফ বর্ষসেরা পুরুষ খেলোয়াড়ের পুরস্কার জিতেছেন